El 9 d’Octubre celebrem la Diada Nacional del País Valencià; i les diades no són més que símbols; i els símbols es poden fer servir per unir o per separar. Històricament els valencians hem sofert una lluita intestina entre nosaltres mateixos atiada per aquells que han vist –molt més que nosaltres mateixos- quines són les nostres potencialitats com a poble. Han vist que els valencians podem ser allò que vulguem si ens posem d’acord. I per això mateix han posat pals a les rodes a aqueix acord, batejant-nos amb un nom a la seua mesura i embolcallant-nos amb la tela que els va vindre bé. Als valencians ens han tingut “entretinguts” parlant de banderes, de noms i de llengües mentre “ells” decidien en allò que era important: